
Ministru kabineta rīkojums Nr. 20
Rīgā 2023. gada 18. janvārī (prot. Nr. 3 33. §)
Par nekustamā īpašuma Lāčplēša ielā 60, Lielvārdē, Ogres novadā, daļas pirkšanu valsts galvenā autoceļa A6 "Rīga–Daugavpils–Krāslava–Baltkrievijas robeža (Patarnieki)" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma (nekustamā īpašuma kadastra Nr. 7413 002 0580) sastāvā esošās zemes vienības (zemes vienības kadastra apzīmējums 7413 002 0856) daļu 0,1629 ha platībā (platība var tikt precizēta pēc zemes kadastrālās uzmērīšanas) Lāčplēša ielā 60, Lielvārdē, Ogres novadā, kas nepieciešama valsts galvenā autoceļa A6 "Rīga–Daugavpils–Krāslava–Baltkrievijas robeža (Patarnieki)" posma 51,30.–56,70. km pārbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

